Potosi

Potosi () — Boliviyanın şimalında eyni adlı Potosi departamentinin paytaxı olan şəhər. Şəhər And dağlarında dəniz səviyyəsindən təxminən 4,000 metr yüksəklikdə yerləşir.  Tarixdə zəngin gümüş mədənləri ilə tanınır.
 Tarixi 
Potosi 1545-ci ildə Kerro Riko dağında zəngin gümüş yataqlarının kəşf olunmasından sonra qurulub. Gümüş mədənlərində yerli əhali və Afrikadan gətirilmiş qullar ağır şəraitdə çalışdırılırdı. Mita sistemi adlanan məcburi iş sistemi geniş istifadə edilirdi. XVI əsrdə burada tapılan böyük gümüş yataqları şəhərin sürətli inkişafına səbəb olub. İspan müstəmləkəçiləri bu gümüşdən istifadə edərək İspaniya iqtisadiyyatını gücləndiriblər. XVIII əsrdə Kerro Riko dağındakı gümüş ehtiyatları azalmağa başladı. Bu şəhərin iqtisadi və sosial tənəzzülünə səbəb oldu. Boliviyanın müstəqillik mübarizəsindən sonra (1825) Potosi artıq əvvəlki əhəmiyyətini itirmişdi. XVII əsrdə Potosi Latın Amerikasının ən böyük şəhərlərindən biri idi, əhalisi 160,000 nəfərə çatmışdı.

Potosi Boliviyanın cənub-qərbində yerləşir. Dəniz səviyyəsindən 4,067 metr yüksəklikdə yerləşərək dünyanın ən yüksək şəhərlərindən biri hesab olunur. Yüksək dağlıq iqlimə malikdir, gündüzlər isti, gecələr isə olduqca soyuq iqlim şəraiti ilə seçilir. Şəhər yaxınlığında unikal landşaftlar və duz səhraları yerləşir.

Potosi tarixinin və mədənlərinin böyük əhəmiyyəti sayəsində şəhər 1987-ci ildə UNESCO-nun Ümumdünya irsi siyahısına daxil edildi. Müasir dövrdə Potosí turistlər üçün cəlbedici məkandır, gümüş mədənlərinin qalıqları, tarixi binaları və mədəni irsi qorunur. 

 İstinadlar 

 Xarici keçidlər 

 J. H. Elliott, The Silver Rush
 Cerro Rico: The Greatest of the Great. Part 1 Geology for Investors, last updated October 17, 2019
 Cerro Rico Part 2: Geology by Andrew Watson, updated 2019

Kateqoriya:Boliviya şəhərləri